Lasconi, despre absența lui Iohannis de Ziua Micii Uniri: Nu mai poți să repari lucrurile acum, după ce ai tratat cu aroganță românii
Elena Lasconi a comentat vineri seara, în exclusivitate la Digi24, absența de la manifestările organizate de Ziua Micii Uniri a președintelui Iohannis. Președinta USR a spus că este târziu ca politicienii de la vârf să mai repare lucrurile acum, pentru că românii au fost tratați cu aroganță mult timp. „Președintele a devenit un robot într-o colivie de aur la Cotroceni, pe care îl mai vezi din când în când, că se plimbă cu aeronave de lux. Asta nu-i aroganță, asta e o jignire la adresa tuturor oamenilor care trăiesc de pe o zi pe alta”, a afirmat Lasconi.